смешки за Фитнес
Дребничък автобусен шофьор спрял на спирката и в рейса се качил истински исполин.
- Големият Джон не плаща - заявил мъжът и седнал.
Като имал предвид разликата в ръста, шофьорът нямал желание да спори. На другия ден се повторило същото. Мъжът-планина се качил в автобуса, пронизал шофьора с поглед и заявил:
- Големият Джон не плаща.
И седнал на една седалка. Това продължило няколко дни, но накрая шофьорът започнал да се ядосва. Защо Големият Джон не си плащал като всички останали? Затова дребосъкът отишъл в една фитнес зала и започнал интензивно да тренира, за да се изправи срещу Големия Джон като мъж. След месец там, където преди имало само кожа и кости, вече се издували мускули и шофьорът с нетърпение очаквал срещата с Големия Джон. Исполинът се качил на обичайната си спирка и заявил:
- Големият Джон не плаща.
Но този път шофьорът не оставил нещата така. Той станал от мястото си и отвърнал:
- И защо не плаща Големият Джон?
Мъжът бръкнал във вътрешния си джоб. Шофьорът моментално се уплашил от най-лошото. Но исполинът отвърнал:
- Защото Големият Джон има карта.